projecte-aina/catalan_government_crawling huggingface dataset:
L'estudi analitza l'impacte que la pandèmia de la COVID-19 ha tingut sobre els mercats de drogues
L'Oficina de les Nacions Unides contra la Droga i el Delicte ( UNODC ) ha publicat l'Informe Mundial de Drogues 2020, el qual constata que uns 269 milions de persones al món eren usuàries de drogues l'any 2018 (un 30% més que el 2009) i que 35 milions pateixen trastorns pel seu ús.
Aquest darrer informe també analitza l'impacte que la COVID-19 ha tingut sobre els mercats de les drogues i afirma que, encara que els seus efectes encara no es poden saber del tot, les restriccions frontereres i altres tipus de mesures lligades a la pandèmia han provocat una manca de drogues disponibles al carrer, la qual cosa n'ha fet augmentar el preu i reduït la puresa.
De les tendències de l'ús de drogues, l'informe de Nacions Unides destaca que la droga més usada al món l'any 2018 va ser el cànnabis, amb un total estimat de 192 milions de persones usuàries.
Aquesta substància és la que també porta més persones a entrar en contacte amb el sistema de justícia criminal, ja que constitueixen més de la meitat dels casos de delictes per drogues.
No obstant això, els opioides segueixen sent les drogues que més danys causen, ja que en l'última dècada el nombre total de morts degudes a trastorns per ús d'opioides ha augmentat un 71% (en el cas de les dones ha augmentat un 92% comparat amb l'increment del 63% en els homes).
L'ús de drogues va augmentar molt més ràpid en els països en vies de desenvolupament durant els anys 2000-2018 que en els països desenvolupats, segons l'informe.
Els adolescents i els adults més joves són el grup que més drogues consumeixen i a la vegada són els més vulnerables pels efectes que aquestes tenen en els seus cervells perquè encara s'estan desenvolupant.
La pobresa, la limitació a l'educació i la marginació social segueixen sent factors importants que incrementen el risc de patir un trastorn per ús de drogues.
L'informe posa de manifest que els grups més vulnerables i marginats són els que més dificultats es troben a l'hora d'obtenir tractament a causa de la discriminació i l'estigma.
La part de l'informe que se centra en les conseqüències de la crisi de la COVID-19 sosté que l'atur i les menors oportunitats que aquesta provocarà farà que la població més empobrida es torni encara més vulnerable pel que fa a l'ús de les drogues i també al seu tràfic i cultiu com a una manera d'obtenir ingressos.
"Necessitem que tots els governs mostrin una major solidaritat i proporcionin suport als països en vies de desenvolupament per fer front al tràfic il·lícit de drogues i també que ofereixin serveis pels trastorns per l'ús de drogues i malalties relacionades perquè puguem complir amb els Objectius de Desenvolupament Sostenible, promoure la justícia i no deixar ningú enrere", afirma Ghada Waly, directora executiva de l'UNODC.
Durant els dies 24 i 25 de setembre han tingut lloc les jornades virtuals de la Xarxa d'INEBRIA i Inebria Latina, centrades en la Covid-19 i l'impacte en el consum d'alcohol i altres drogues.
Amb els títols " The times they are a changing'... and how we adapt to them " i " Los tiempos están cambiando: COVID-19 y su impacto sobre el consumo de alcohol y otras drogas en la implementación de intervenciones breves en América Latina ", les dues jornades s'han organitzat amb el suport de la Sub-direcció General de Drogodependències de l'Agència de Salut Pública de Catalunya (ASPCAT) que, des de la seva fundació, ostenta la Secretaria permanent i amb el suport de l'Organització Panamericana de la Salut pel webinar d'Inebria Latina.
Entre les dues reunions, van participar al voltant de 300 professionals de tot el món.
Ambdós webinars han ofert presentacions sobre l'impacte de la Covid-19 en el consum d'alcohol i altres drogues així com sobre la implementació d'intervencions breus digitals.
A més, el webinar d'Inebria Latina s'ha centrat en l'experiència i investigació incipient en diversos països d'America Llatina.
Joan Colom, sub-director general de Drogodependències de l'ASPCAT, ha participat aquest any al webinar d'Inebria Latina amb la presentació "Covid-19 i l'oportunitat per a les intervencions breus telemàtiques a Catalunya".
Properament estaran disponibles les presentacions i els vídeos de les sessions.
INEBRIA és una xarxa internacional de persones investigadores, formuladores de polítiques, professionals i altres parts interessades en el potencial de les intervencions breus en la salut i altres entorns per a reduir els danys produïts pel consum d'alcohol i altres drogues.
El seu objectiu és proporcionar lideratge mundial en el desenvolupament, avaluació i implementació de pràctiques basades en evidència en l'àrea d'identificació primerenca i intervenció breu per a l'ús de substàncies perilloses i nocives.
Ser membre d'INEBRIA és gratuït.
Només cal demanar-ho omplint el formulari que trobareu aquí.
Projecte d'investigació en polítiques d'alcohol i altres drogues cofinançat pel 7è Programa marc de recerca de la Comissió Europea.
Us presentem l'informe (The ALICE RAP Science Findings) que resumeix les 55 principals conclusions extretes dels 5 anys de treball (més de 1.000 mesos d'investigació científica), així com lectures complementàries i informes tècnics que permeten ampliar la informació del projecte.
Les conclusions es basen en les diferents línies d'investigació del projecte.
El Projecte Europeu ALICE RAP (Addictions and Lifestyles in Contemporary Europe – Reframing Addictions Project), liderat per la per l'Hospital Clínic de Barcelona amb la participació de la Subdirecció General de Drogodependències i amb 45 institucions europeus mes, totes elles capdavanteres en el camp de les addiccions i que va finalitzar en abril d'aquest any.
Ha tingut com a objectiu analitzar de manera multidisciplinària i integral els factors psicosocials, econòmics i físics que interactuen en les addiccions per assessorar el re- disseny de polítiques efectives en aquest àmbit.
L'informe es presentarà el proper dimecres 5 de març i es realitza anualment amb l'objectiu d'identificar les substàncies que es consumeixen en els espais recreatius, conèixer les tendències de consum i detectar precoçment possibles riscos relacionats, i desenvolupar intervencions preventives de possibles problemàtiques de salut adaptades a les noves realitats.
A la Jornada, que va tenir lloc el 22 de novembre de 2013, es reflexiona sobre les interaccions específiques entre les xarxes de la justícia, les forces de l'ordre i els diferents serveis que tenen cura de la protecció dels infants i adolescents.
Els passats dies 13 i 14 d'Octubre va tenir lloc a Lisboa la Conferència final de la Joint Action on Reducing Alcohol Related Harm (RARHA) on la Subdirecció General de Drogodependències de l'ASPCAT va ser convidada, en qualitat de membre col·laborador, a formar part d'aquesta acció conjunta d'estats membres de la UE per reduir els danys relacionats amb l'alcohol per la llarga trajectòria de treball desenvolupada en l'àmbit de les polítiques d'alcohol.
En el marc de la Joint Action, s'han desenvolupat, entre d'altres, tres eines pel suport a les polítiques d'alcohol, com ara:
- Proposta d'enquesta estandarditzada en temes d'alcohol i els resultats de comparació a Europa
- Recomanacions sobre els límits del baix risc en el consum d'alcohol
Més informació sobre el projecte internacional RARHA
El Programa Beveu Menys és reconegut com a bona pràctica a nivell europeu en el marc de la 7a conferència Europea de Polítiques d'Alcohol a Eslovènia.
En el marc d'aquest esdeveniment, la Subdirecció General de Drogodependències organitza el 6è simposi de la Xarxa Europea de Polítiques d'Alcohol (APN).
La Joint Action Reducing Alcohol related Harm (RARHA) ha reconegut el programa Beveu Menys com a bona pràctica dins de les intervencions precoces.
El programa ha estat presentat pel Dr.
Joan Colom en el marc dels esdeveniments que van tenir lloc en la 7a conferència Europea de Polítiques d'Alcohol, el passat dilluns 21 de novembre a Eslovènia.
Aquest mateix dia, la Subdirecció General de Drogodependències, va organitzar el 6è simposi de la Xarxa Europea de Polítiques d'Alcohol (APN) en el Parlament de la República d'Eslovènia amb la participació de 100 delegats de tota Europa.
En aquest acte, es van revisar els avenços en les polítiques d'alcohol en diferents països i també es va debatre al voltant del paper de la indústria de l'alcohol en aquest àmbit.
Aquest simposi va formar part dels esdeveniments satèl·lits de la 7a conferència Europea de Polítiques d'Alcohol.
Identificació i optimització de la prevenció de l'hepatitis C basada en l'evidència a Europa per a joves consumidors de drogues de risc
És un projecte que vol identificar programes preventius eficaços per a l'hepatitis C que es desenvolupen a Europa, per tal de definir unes recomanacions adreçades als equips que treballen amb joves consumidors d'alt risc als diferents països europeus. �
Malgrat l'aplicació de molts programes de reducció de danys, la incidència i la prevalença de la infecció per l'hepatitis C és alta a la majoria de països, inclòs el nostre.
La incidència es mou entre les 20 i les 40 persones de cada 100 en un any, i la prevalença entre el 60 i el 80%.
La infecció té lloc els primers anys dels consum injectat, per la qual cosa les actuacions preventives s'han de concentrar en els joves nous consumidors.
Data d'inici: 1 de gener del 2010.
Data de finalització: 31 de desembre del 2011.
20%: organitzacions participants.
El proper 26 de setembre esteu convidats a participar a la III Jornada de la XaROH del programa Beveu Menys.
Excepcionalment aquest any, tindrà lloc en forma de preconferència, just un dia abans de la celebració de la 9a Conferència d'INEBRIA amb l'objectiu de seguir compartint experiències entre tots els membres però també d'estimular la participació de la XaROH en aquesta conferència internacional, de promoure sinèrgies i de presentar al món la feina que estem fent a Catalunya.
Nota: Inebria és una xarxa internacional d'investigadors i persones interessades en la promoció de les intervencions breus en els problemes d'alcohol i altres drogues a tot el món la secretària de la qual es responsabilitat de la Subdirecció general de Drogodependències.
És una associació d'experts amb la finalitat de promo � ure les intervencions breus en problemes d'alcohol en l'àmbit internacional.
El Departament de Salut de la Generalitat de Catalunya és la secretaria permanent de l'associació i, amb el suport de l'OMS, dinamitza les conferències anuals.
Els membres de la xarxa han de ser persones i no institucions, encara que els individus poden ser reconeguts com a representants dels interessos de les institucions en les quals treballen.
La 9a conferència anual d'Inebria, 2012
Els passats 27 i 28 de setembre va tenir lloc al CaixaForum de Barcelona la novena conferència d'INEBRIA amb el títol International Network on Brief Interventions for Alcohol and Other Drugs, From Clinical Practice to Public Health: the two dimensions of brief interventions.
Aquesta conferència va estar organitzada per la Subdirecció General de Drogodependències de l'Agència de Salut Pública de Catalunya amb l'objectiu de sensibilitzar els professionals de la necessitat de seguir investigant en la implementació de les intervencions breus com a eina de salut pública, ampliar l'aplicació de les intervencions breus (IB) a altres drogues i continuar promovent les noves tecnologies per a la implementació de les IB.
Es va fer coincidir la celebració d'aquesta novena conferència amb la III Jornada de la Xarxa de Referents en Alcohol (XaROH) del programa " Beveu menys ", per tal de promoure sinergies i presentar al món la feina que s'està fent a Catalunya.
Aquest esdeveniment va portar a Catalunya més de 130 experts en la identificació precoç i la IB en l'alcohol i altres drogues de vint països d'arreu del món.
Alguns dels temes sobre els quals es van centrar les ponències van ser l'aplicació de les IB en l'àmbit hospitalari i, concretament, en emergències mèdiques, en l'àmbit educatiu amb població adolescent, en l'àmbit laboral, de la salut mental i de la salut maternoinfantil, a més del desenvolupament de les IB en països en vies de desenvolupament i l'experiència i eficàcia de l'aplicació de les IB amb l'ús de tecnologies com els mòbils o Internet.
Des de la fundació d' INEBRIA l'any 2004, Catalunya ha donat suport continuat a aquesta xarxa, n'ha exercit la secretaria permanent i ha col·laborat a assolir els seus objectius principals de liderar a escala mundial la investigació, el desenvolupament, l'avaluació i la promoció de les bones pràctiques basades en l'evidència en l'àmbit de la identificació precoç i les intervencions breus sobre el consum de risc d'alcohol i altres drogues.
Projecte finançat per la DG Justice que pretén elaborar un model i recomanacions per a l'anàlisi dels costos econòmics de les � drogues il·lícites.
Poder consensuar i estandarditzar un mètode d'anàlisi dels costos socials de les drogues il·lícites en un format accessible i útil i que pugui contribuir a una millor comprensió i estudi de les polítiques establertes en matèria de drogues i proposar noves polítiques o mesures per reduir els costos.
El projecte té dos objectius principals: el desenvolupament d'una metodologia per estimar els costos socials de l'ús de les drogues i la revisió sistemàtica de l'impacte de la crisi econòmica en el consum i les polítiques de drogues.
• Revisió sistemàtica d'estudis de costos socials de les drogues a Europa.
• Revisió sistemàtica de guies d'anàlisi de costos socials de les drogues al món.
• Revisió sistemàtica dels costos socials de les drogues en els períodes de recessió econòmica.
• Elaboració d'un model i recomanacions per a l'anàlisi dels costos socials.
• Disseminació de materials i resultats mitjançant la web, reunions d'experts i articles científics.
Organització líder del projecte:
Del gener de 2015 fins al juny de 2016.
Xarxa europea d'organitzacions, professionals, autoritats i agències que actuen en els camps de la promoció de la salut i l'oci nocturn
NEW Net (Nightlight Empowerment & Well-being Network) és una xarxa europea d'ONGs basades en la comunitat que actuen en els camps de la promoció de la salut i l'oci nocturn, de professionals de l'oci nocturn, autoritats i agències locals i regionals, professionals del tractament i equips investigadors científics.
Party+ és la xarxa europea d'etiquetes de festes més segures.
Es desenvolupa una etiqueta de festa més segura per premiar un club que compleixi els estàndards oficials de qualitat relacionats amb la salut i per indicar a les persones consumidores la qualitat dels serveis prestats.
La xarxa es va crear al 2011 amb aquests quatre distintius:
A principis de 2013 els quatre distintius fundadors van crear una entitat legal perquè la xarxa es pogués obrir a nous membres.
Des de 2016 hi ha entrat els següents membres associats:
NEW Net organitza unes conferències, anomenades NIGHTS, on es tracten temes com ara l'economia de l'oci nocturn, la cultura nocturna, el desenvolupament urbà, la salut pública i la seguretat de la comunitat.
Projecte de Col·laboració amb l'OMS per a � la identificació precoç i el tractament en intervenció breu dels problemes relacionats amb l'alcohol en l'Atenció Primària de Salut (fase IV)
La Fase IV és una conseqüència directa de les tres fases que la precedeixen.
En aquestes es realitza i s'aconsegueix el següent:
Amb la fase IV continua amb la mateixa línia marcada per les fases anteriors.
En aquest cas l'objectiu és el desenvolupament i l'aplicació d'estratègies d'àmbit nacional per a una aplicació generalitzada, que sigui rutinària i duradora d'una identificació precoç i intervencions breus als centres d'atenció primària en tots els països participants.
Desenvolupament d'estratègies a nivell país per aconseguir la identificació precoç i la intervenció de l'alcohol breu en Atenció Primària de Salut.
L'estudi de fase IV està coordinat en nom de l'OMS pel Centre d'Estudis d'Alcohol i Drogues, de Newcastle.
El professor Nick Heather és el coordinador de l'estudi.
L'Informe Final del Projecte (versió en anglès)
Assistència tècnica del Departament de Salut de la Generalitat de Catalunya al Pla d'acció 2012-2016 del Programa de Reducció de Riscos i HIV entre els consumidors de drogues injectades del Govern Marroquí.
Objectiu principal: Dissenyar i aplicar un sistema d'informació pels centres de drogodependències del Marroc.
Donar assessorament pel desenvolupament de diferents activitats a l'àmbit de la reducció de danys i l'atenció a les persones amb trastorns per l'ús de substàncies.
Projecte internacional finançat pel programa de salut de la UE. �
Donar suport als Estats membres en la implementació de polítiques d'alcohol i capacitar-los per abordar i reduir els danys associats a l'alcohol.
Organització líder del projecte:
Organitzacions associades i col·laboradores:
Al projecte RAHRA participaran 32 entitats de la UE com a institucions associades, i 28 més com a col·laboradores, representant 27 Estats membres (Àustria, Bulgària, Croàcia, Alemanya, Estònia, França, Finlàndia, Grècia, Hongria, Islàndia, Irlanda, Itàlia, Làtvia, Lituània, Malta, Noruega, Polònia, Portugal, Romania, Escòcia, Eslovènia; Anglaterra)
Organitzacions col·laboradores:
Estandardització de mesures dels trastorns relacionats pel consum d'alcohol.
Projecte internacional finançat per la DG SANCO que té com a objectius generals:
Importància de trobar una enquesta poblacional única on es detectin els diferents tipus de consum per a així poder tenir una millor visió de prevalença i incidència del consum en la població i d'aquesta manera elaborar polítiques de cost-eficàcia per reduir el consum.
Organització líder del projecte:
Organitzacions associades i col·laboradores:
Del juliol de 2008 a l'octubre de 2010 (finalitzat).
Projecte internacional finançat per DG SANCO amb l'objectiu de contribuir a sensibilitzar sobre la importància del consum de risc en la gent gran i explorar l'evidència sobre com incidir en la reducció dels consums i dels danys e � n aquest col·lectiu.
Importància de la infradetecció del consum d'alcohol entre la gent gran, a la població e la UE.
Millorar el coneixement i enfortir les estratègies de treball en xarxa a nivell Europeu, nacional i local i promoure la presa de decisions, basades en l'evidencia, dirigides a la prevenció del consum de risc d'alcohol entre la gent gran.
Organització líder del projecte:
Generalitat de Catalunya, Departament de Salut (GENCAT), Catalunya (Espanya)
Escola de Salut Pública i Atenció Primària: CAPHRI
Coordinació, supervisió i la Unitat d'Investigació Praga, República Txeca
Institut Nacional de Salut i Benestar – THL- Finlàndia
I nstitut de Salut Pública de la República d'Eslovènia – IVZ – Eslovènia
Organitzacions col·laboradores:
HS - Centre Alemany de problemes d'addicció - Hamm, Alemanya
STAP - Fundació Nacional per a la Prevenció d'Alcohol - Utrecht, Països Baixos
HCPB - Hospital Clínic i Provincial de Barcelona - Barcelona, Espanya
Centre d'Envelliment, Consell Nacional d'Investigació de la Universitat de Pàdua - Pàdua, Itàlia
Departament de Ciències Neurològiques i psiquiàtriques, Universitat de Florència - Florència, Itàlia
Unitat de memòria del Centre d'Envelliment cerebral, Departament de Geriatria, Universitat de Bari - Bari, Itàlia
SIA - Societat Italiana d'Alcoholisme - Bolonya, Itàlia
Centre d'Alcohol de la Regió Toscana - Florència, Itàlia
AICAT - Seu de l'Associació Italiana alcohòlics en tractament - Salerno, Itàlia
Universitat Catòlica del Sagrat Cor, Institut de Medicina Interna i Geriatria - Roma, Itàlia
Informe "L'alcohol i les persones grans: una perspectiva de salut pública": resultats de la revisió sistemàtica de la literatura científica formal sobre l'impacte del consum d'alcohol sobre el benestar i la salut de les persones grans.
Informe "Bones pràctiques sobre la prevenció de l'ús nociu de l'alcohol entre la gent gran, incloent la transició del treball a la jubilació": resultats de l'enquesta adreçada als professionals i investigadors de tot Europa i de la revisió de la literatura grisa en relació amb les polítiques i programes eficaços en la prevenció de la el consum d'alcohol entre la gent gran.
Revisió de literatura de bones pràctiques: Resum dels articles revisats de bones pràctiques en relació a la sensibilització del consum d'alcohol persones grans: �
Juliol 2008/Octubre 2010 (Finalitzat)
EuropASI (adaptació europea de l'Addiction Severity Index)
Ítems rellevants en inserció sociolaboral
Codifica la teva xarxa d'influències
Qüestionari de valoració de l'esforç
Qüestionari sobre disponibilitat laboral
Síntesi de la valoració inicial
Concreció de possibles ocupacions
Anàlisi de l'ocupabilitat a partir de la trajectòria pròpia
Anàlisi de la disponibilitat laboral
Definició del perfil professional
Valoració de les sortides professionals possibles
Dificultats en la recerca de feina
Projecte d'inserció sociolaboral
Coordinació amb altres professionals
La Buprenorfina és un agonista sobre els receptors opioides tipus μ y activitat antagonista sobre el receptors opiacis tipus k.
S'utilitza com a tractament de manteniment per a pacients amb dependència de l'heroïna.
Aquest informe, elaborat pel Centre Cochrane Iberoamericà, realitza una revisió sistemàtica de la literatura existent comparant la buprenorfina i la metadona en el tractament de manteniment, per valorar si en diferents situacions clíniques es pot justificar la inclusió de la buprenorfina, com alternativa terapèutica, en el règim subvencionat.
La Guia d'inserció sociolaboral adreçada als professionals de l'àmbit de les drogodependències pretén posar a disposició dels centres d'atenció i seguiment de les drogodependències (CAS) eines de tipus analític i metodològic per abordar de manera satisfactòria la inserció sociolaboral de les persones en tractament per problemes relacionats amb el consum de drogues.
La guia s'ha estructurat en quatre capítols:
Es descriuen les funcions i les característiques tant de la Xarxa d'Atenció a les Drogodependències de Catalunya (XAD), com del Servei d'Ocupació de Catalunya (SOC), les connexions entre xarxes i els objectius de la guia mateixa.
S'expliciten les transformacions que estan succeint en l'activitat econòmica i en l'ocupació i que afecten tots els treballadors, però especialment certs col·lectius.
Es descriu la situació sociolaboral de les persones amb problemes de drogues.
Estratègies per a la inserció sociolaboral.
En aquest capítol es desenvolupa la proposta metodològica.
Com es pot veure, la proposta d'intervenció preveu quatre etapes o moments del procés d'inserció:
Per poder copsar amb un exemple l'aplicació de les diferents etapes i la implementació de les fitxes.
Finalment trobem fitxes d'utilitat pràctica:
Accés a la reducció de danys i la continuïtat de l'atenció als usuaris de drogues en presons
Projecte adreçat al desenvolupament i la implementació d'iniciatives per reduir els danys en l'àmbit del consum de drogues als centres penitenciaris.
Vol contribuir al coneixement i l'aplicació pràctica dels serveis de reducció de danys i l'accés al tractament o la continuïtat del tractament de les drogoaddiccions dels usuaris dins del sistema de justícia penal als països europeus.
La majoria de persones recloses a les presons europees tenen problemes relacionats amb l'ús o l'abús de drogues, juntament amb els problemes de salut i socials que això comporta.
Aquesta categoria de consumidors problemàtics constitueixen una proporció considerable de la població presa a Europa.
Data de finalització: març del 2012
20%: organitzacions participants.
Xarxa de professionals en posicions de lideratge en salut pública per compartir coneixements i promoure l'intercanvi d'opinions i actituds cap a les qüestions polítiques sobre l'alcohol.
Actualment el Departament de Salut de la Generalitat de Catalunya fa funcions de secretaria.
El comitè d'assessorament està format per representants del camp de la recerca, organitzacions de govern, organitzacions no governamentals i representants de joventut.
Està oberta a qualsevol persona o organització amb interès demostrat o experiència en l'àmbit de la política sobre l'alcohol, sigui a partir de la realització d'investigacions o perquè han desenvolupat o implementat polítiques públiques en temes d'alcohol.